Informácia
o aktualizácii databázy štátnych zamestnancov, ktorí absolvovali vzdelávanie, školenia a kurzy v oblasti európskej integrácie za obdobie od 1. 3. 2004 do 30. 6. 2004  

Vstup Slovenskej republiky do Európskej únie predstavuje na jednej strane úspešné zavŕšenie úloh súvisiacich s integračným procesom, avšak na strane druhej znamená nový začiatok, nové nastolenie ešte náročnejších úloh. Predpokladom úspešneho členstva a  kvalitného vykonávania činnosti súvisiacich s členstvom v EÚ sú odborne pripravení štátni zamestnanci. Na jednotlivých rezortoch je preto vedená datábaza vzdelávania v oblasti európskej integrácie pre štátnych zamestnancov ovládajúcich cudzích jazyk. Databáza za všetky rezorty je vedená na Úrade pre štátnu službu.
 Predkladaný materiál prináša prehľad počtu vzdelávacích aktivít za obdobie od 1. 3. 2004 do 30. 6. 2004 jednotlivo za každý ústredný orgán štátnej správy a za lomítkom v kolónke príslušného rezortu je uvedený počet vzdelávacích aktivít za špecializovanú štátnu správu.. Prehľad je rozdelený podľa obsahového zamerania vzdelávania do siedmych oblastí: Jazykové vzdelávanie; Manažérske vzdelávanie; Vzdelávanie v štrukturálnych fondoch; Rezortné vzdelávanie v oblasti európskej integrácie; Vzdelávanie v diplomacii a protokole EÚ; Vzdelávanie v práve EÚ. Pre ostatné vzdelávanie v oblasti európskej integrácie je vytvorená kolónka: Iné vzdelávanie o EÚ (pozri prílohu číslo 1). Celkový sumár vzdelávacích aktivít je takisto rozdelený podľa obsahového zamerania a uvádzame ho osobitne za ustredné orgány štátnej správy a za orgány špecializovanej štátnej správy (pozri prílohu číslo 2).
Tabuľky v prílohách zachytávajú rôzne počty vzdelávacích aktivít realizovaných podľa potrieb jednotlivých rezortov. Celkovo bolo v oblasti európskej integrácie realizovaných 2 312 vzdelávacích aktivít.